cyanic-selkie/wikianc huggingface dataset:
Almaniyanın birləşdirilməsi (1990)
Birləşmiş Berlin
Boş ərazilərin, açıq ərazilərin və boş sahələrin, eləcə də əvvəllər Divar və əlaqədar bufer zonası tərəfindən işğal edilmiş ərazinin yenidən işlənməsi "Kritik Yenidənqurma" siyasətlərində əksini tapdığı kimi torpaqdan istifadə prioritetlərinə əsaslanırdı. Yaşıl ərazilər və park əraziləri üçün ümumi boş ərazilərin 38 faizi ayrıldı, 6 faizi isə ictimai nəqliyyat sistemi üçün ayrıldı.
thumb|right|Şərqi Almaniyanın baş naziri Hans Modrov, Şərqi Almaniyanın kansleri Helmut Kohl və Şərqi Berlinin bələdiyyə sədri Valter Momper kimi şəxslərin iştirakı ilə 22 dekabr 1989-cu ildə Brandenburq Qapısının təntənəli açılışı oldu. thumb|right|[[Respublika Sarayı (Berlin)|Respublika Sarayı 2006-cı ildə dağıdılmış, yerində Berlin Şəhər Sarayı tikilmişdir. Bu binanın tikintisi 2020-ci ildə sonlanmışdır. Evlər Humbolt Forum muzeyidir.]]
Şəhərin birləşdirilməsi əsas şəhər ofislərinin və kommersiya layihələrinin həyatta keçirilməsi yolunu da açdı. Həmçinin Şərqi Berlindəki evlərdən ibarət mülklər də təmir edildi. Bir digər əsas hədəf Berlini yenidən ümumi hökumətin olacağı yer kimi dizayn etmək idi. Bununn üçün hökumətin ehtiyac duyacağı binaların tikilməsi lazım idi, həmçinin buraya xarici dövlətlərin səfirliklərinin köçəcəyi də nəzərə alınmalı idi.
Şəhərin kimliyini yenidən müəyyən etmək üçün Berlinin ənənəvi görünüşünü geri qaytarmaq da hədəflər içində idi. "Kritik Yenidənqurma" siyasətinin şəhərin nasist və sosialist keçmişini silməsi nəzərdə tutulurdu, lakin bəzi xüsusiyyətlər saxlanıldı. Divarın xatirəsini qorumaq üçün piyada və velosiped yolları onun olduğu yer boyunca salındı. Şərqi Berlinin mərkəzindəki modernist Şərqi Alman memarlıq üslubunda tikilmiş bir çox memarlıq abidəsi dağıdıldı. Yenidən birləşmə nəticəsində sosialist keçmiş zamanı siyasi maraqlar üçün küçələrə və ya prospektlərə verilmiş adlar qaldırıldı. Bunda məqsəd şəhərin sosialist keçmişini mümkün olduğu qədər ortadan qaldırmaq idi.
Divarin yıxılmasından dərhal sonra Berlinin tikinti sənayesində güclü inkişaf yaşandı. Yenidən birləşmə prosesi və Berlin infrastrukturunun dəyişdirilməsi şəhəri 1990 və 2000-ci illər boyunca dünyanın ən böyük tikinti gedən şəhərlərindən birinə çevirdi.
Divarın yıxılmasının həmçinin iqtisadi məticələri də oldu. İqtisadi baxımdan fərqli fürsətləri təklif edən iki alman dövləti sürətli şəkildə bir-birinə inteqrasiya etməkdə idi. Kommersiya məqsədləri baxımından şəhərin inkişaf etdirilməsinə baxmayaraq, Berlin hələ də iqtisadi şərtlər baxımından Frankfurt ilə rəqabət aparmaqda çətinlik çəkirdi. Berlin ölkənin maliyyə mərkəzi olan Frankfurtla birlikdə, digər əsas alman şəhərləri olan Münhen, Hamburq, Ştutqart və Düsseldorf kimi şəhərlərdən də geri qalmaqda idi. Berlin şəhərində həyata keçirilən həddindən artıq tikinti siyasəti ofis yerlərinin sayında yüksələyə yol açdı. Əksər dövlət orqanlarının Bonn şəhərindən köçməsinə baxmayaraq, Berlin şəhərində boş ofis yerləri peydə olmağa başladı.
Planlaşdırma tədbirləri ilə iqtisadi inkişafın asanlaşdırılması təkcə iqtisadi imkanlar baxımından deyil, həm də yaşayış şəraiti və nəqliyyat variantları baxımından şərqlə qərb arasındakı fərqi aradan qaldıra bilmədi. Tölle bildirir ki, "yenidən vahid xalqa çevrilmə ilə bağlı ilkin eyforiya getdikcə şərqlilər ("Ossis") və qərblilər ("Wessis") arasında artan fərq hissi ilə əvəz olundu". Divarın yıxılması eyni zamanda mədəni dəyişikliyə də rəvac verdi. Bunun ilk nəticələrindən biri Şərqi Berlində fəaliyyət göstərən və siyasi məqsədlər daşıyan mədəni inistitutların qapadılması oldu.
Əsrin sonlarında aydın oldu ki, mühüm maliyyə qoyuluşlarına və planlamaya rəğmən, Berlinin Qərbi Avropanın Paris və ya London kimi şəhərləri arasında öz yerini alması çətin görünür. Bunun əsasən səbəbi o idi ki, Almaniyanın maliyyə və kommersiya qaynaqları Frankfurtda yerləşirdi, inzibati mərkəz olan Berlində yox. Bu xüsusiyyətləri nəticəsində Berlin və ya Frankfurtu, İtaliya (Milan və Roma), İsveçrə (Sürix və Bern), Kanada (Toronto və Ottava), Avstraliya (Sidney və Kanberra), ABŞ (Nyu-York və Vaşinqton DC) və ya Niderland (Amsterdam və Haaqa) kimi ölkələrlə müqayisə etmək olar. Siyahının qarşı tərəfində isə London, Paris, Vyana, Varşava və ya Moskva şəhərləri dayanmaqda idi.
Beləliklə, şəhərin şərq və qərb hissələri arasındakı bərabərsizlik şəhərin yeni kimlik qazanması ilə nəticələndi. Berlin şəhərində istifadə edilməyən bir çox yerlər və ya ofislər meydana çıxmışdı ki, bu da şəhərin özünəməxsus yaradıcılıq mərkəzlərinin orada təşəkkül tapmasına yol açdı. Berlinini bələdiyyə başçısı Klaus Vovereytə görə, "Berlin təklif etdiyi ən yaxşı şey onun bənzərsiz yaradıcılığıdır. Yaradıcılıq Berlinin gələcəyidir". Bütövlükdə, Berlin hökumətinin yaradıcılıqla məşğul olması kreativ istehsal əvəzinə marketinq və reklam təşəbbüslərinə əsaslanıb.
Yenidən birləşmənin qiyməti
Nəticə etibarilə keçmiş Şərqi Almaniyanın yenidən təşkilatlanması və yenidən qurulması üçün böyük məbləğdə pullar xərcləndi. Bu pulların böyük bir hissəsi Qərbi Almaniyanın üzərinə düşürdü və böyük məbləğlər şəklində Solidaritätszuschlag proqramı çərçivəsində ödənilirdi. Məqsəd Şərqi Almaniyanın infrastrukturunu yenidən qurmaq idi. Bundan əlavə, qərbdə istifadə eidlən markanın şərqdəki marka ilə dəyərlərinin eyniləşdirilməsi şərqdəkilər üçün böyük mənfəət demək idi. Bununla şərqdəki almanlar demək olar ki, özlərinin dəyərsiz markaları ilə qiymətli şeylər satın ala bilər, bu pulla ticarət edə və maaş ala bilərdilər. Peer Steinbrück 2011-ci ildəki müsahibəsində bildirmişdi:
"20 illik dövr ərzində, alamn yenidən birləşməsi 2 trilyon avroya və ya ortalama illik 100 milyard avroya baş tutmuşdur. Beləliklə, biz özümüzdən bunu soruşmalıyıq ki, 'biz Avropanın birliyi üçün bir neçə il ərzində bunun onda birini ödəməyə hazır deyilikmi?''"
Düşüncələr və həyat səviyyəsi
Pew Araşdırma Mərkəzi tərəfindən 2019-cu ildə həyata keçirilən araşdırmaya görə, həm şərqdə, həm də qərbdə yaşayan almanların təxminən 90 faizi inanır ki, yenidən birləşmə yaxşı hadisədir. Daha dəqiqi şərqdəki almanlar qərbdəkilər ilə müqayisədə bir qədər daha çox dəstəkləyirlər. Şərqdə yaşayan almanların 83 faizi qərbə birləşməni dəstəklədiyi halda, cəmi 13 faizi bazar iqtisadiyyatına inteqrasiyanı yaxşı qarşılamaqdadır. Yerdə qalan hissə isə bu barədə dəqiq fikrə sahib olmadığını bildirmişdir. 1991-ci ildən etibarən həm şərqdə, həm də qərbdə tədrici olaraq həyat səviyyəsi yüksəlmişdir.
Bundan əlavə, Berlin divarının yıxılması həm Şərqdə, həm də Qərbdə məişət səviyyəsində rifah yaratmaq üçün faydalı oldu. Qərbi Almaniyada yaşayan və Şərqlə sosial əlaqələri olanlar Divarın yıxılmasından sonrakı altı il ərzində sərvətlərində orta hesabla altı faiz artım yaşadılar ki, bu da eyni əlaqələrə malik olmayan ailələrin sərvətini iki dəfədən çox artırdı. Şərqlə güclü sosial əlaqələrin olduğu bölgədə işləyən təşəbbüsçü şəxsllər hiss edirdillər ki, onların gəlirləri daha tez sürətlə artırdı. Bu qrupun gəliri birləşmədən sonrakı 6 il ərzində 8.8 faiz artmışdı. Buna bənzər olaraq, şərqdə yaşayn və qərblə sosial əlaqələrə sahib olan şəxslər də birləşmədən sonrakı 6 il ərzində gəlirlərində artım yaşadılar. Bu əlaqələrin olmadığı bölgələrdəki şəxslər eyni artımı əldə edə bilmədi. Daha geniş şəkildə, eyni ailələr və fərdlər kimi, eyni bölgədə fəaliyyət göstərən şirkətlər də artım əldə etmişdilər. Xüsusən xidmət sahəsində çalışan şirkətlər daha çox gəlir əldə etmişdilər. Çünki şərqdə əvvəl belə bir iqtisadi sahə yox idi və birləşmədən sonra orada bu sahə qərblilər tərəfindən qurulurdu. Belələliklə, birləşmə sosial əlaqələrə sahib olan, amma buna qədər sərhədə görə bu əlaqələrdən istifadə edə bilməyən bölgələrdəki insanların, ailələrin və ya şirkətlərin gəlir artımı əldə edə bilməsinə yol açdı.
NGC 3373
NGC 3373, Yeni Baş Kataloqda qeydə alınmış təkrarlanmış NGC cismidir. Göy üzündə Şir bürcü istiqamətində yerləşir. Sc tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Almaniyanın birləşdirilməsi (1990)
Müqayisə
thumb|22 may 1990-cı ildə [[Yəmən Ərəb Respublikası və Cənubi Yəmənin birləşərək vahid Yəmənin yaradıldığının elan edilməsi.]] İkinci Dünya müharibəsindən sonra meydana çıxan Soyuq Müharibə dönəmində iki yerdə parçalanan tək dövlət Almaniya deyildi. Məsələn, Koreya 1945-ci ildən, Çin 1949-cu ildən, Yəmən 1967-ci ildən (1990-cı ilə qədər), Vyetnam 1954-cü ildən (1976-cı ilə qədər) ikiyə parçalanmışdı. Bunların bir hissəsinə qərblli-kapitalist sistem, digərinə şərqli-sosialist sistem hakimlik etməkdə idi. Bu parçalanmalar zamanı və ya bu parçalanmaların nəticəsi kimi ortaya çıxan vətəndaş müharibəsi zamanı (Çin Vətəndaş müharibəsi (1927-1949), Koreya müharibəsi (1950–1953), Vyetnam müharibəsi (11955–1975)) böyük iqtisadi ziyan meydana çıxmış, xeyli sayda insan həyatını itirmişdi. Hər bir halda, Almaniya bu ölkələrdən sülh şəraiti altında birləşməyə nail olan yeganə ölkə idi. Məsələn, Vyetnam birləşməyə Vyetnam müharibəsindən sonra 1976-cı ildə kommunist rejimin hakimliyində nail olmuşdu. Bu ölkələrdən Yəmən 1990-cı ildə kapitalist sistemin hakimliyi altında sülh şəraiti altında birləşməyə nail olsa da, sonradan qanlı vətəndaş müharibəsi meydana çıxmışdı. Şimali və Cənubi Koreya, qitə Çini və ada Çini arasındakı gərginlik isə hələ də davam etməkdədir. Hal-hazırda birləşmiş Almaniyanın qərb və şərq olmaqla iqtisadi və sosial mənada yaşadığı fərqlər Vyetnamın şimalı və cənubu ilə arasında olan fərqlərə bənzəməkdədir.
14-cü küçə (Manhetten)
Brodvey tərəfdə 14-cü küçə Yunion skver meydanının cənub sərhədini təşkil edir. O, həmçinin Qrinviç Villic, Alfabet Siti və İst Villic rayonlarının şimal sərhədini və Çelsi, Fletayron və Qramersi rayonlarının cənub sərhədini təşkil edir. Üçüncü prospektdən qərbdə 14-cü küçə Manhettenin qərb şəbəkə sisteminin cənub ucunu ehtiva edir. 14-cü küçənin şimal hissəsində küçələr ədədi ardıcıllıqla təqib olunan mükəmməl şəbəkə ərsəyə gətirir.
Nyu-York şəhəri tarixinin əvvəlində, 14-cü küçə prestijli bir yer sayılırdı. Ancaq şəhər şimala doğru böyüdükcə o, cazibəsi və statusunu itirdi və müasir günümüzdə əsasən alış-veriş küçəsi olaraq bölgələrə ayrılıb. 2019-cu ilin oktyabr ayında Üçüncü və Doqquzuncu prospektlər arasında gün ərzində əksər nəqliyyat vasitələrinin hərəkətini qadağan edən avtobus məhdudiyyəti tətbiq edildi.
Beovulf (film, 2007)
"Beovulf" — 2007-ci ildə ekranlara çıxmış Amerika filmi. Eyni adlı Anqlosaks dastanı əsasında çəkilmişdir.
Film rəqəmsal qrafika ilə çəkilmiş, büdcəsi — 150 milyon dollar təşkil etmişdir. Distribütorlar: ABŞ-də — Paramount Pictures, dünyada — Warner Brothers.
Politico
Politico — mərkəzi Virciniya ştatının Arlinqton şəhərində yerləşən ABŞ siyasi jurnalistika mediası şirkəti. Şirkətin məzmunu Amerika Birləşmiş Ştatlarında və beynəlxalq miqyasda siyasət və idarəetmə mövzularını əhatə edir. Şirkətin yaratdığı məzmun televiziya, internet, "The Politico" və radio vasitəsilə yayımlanır. Mövzulara ABŞ Konqresi, lobbiçilik, KİV-lər və prezident administrasiyası də daxil olmaqla Vaşinqtonu əhatə edir.
Con F. Harris və Cim Vandehey "The Washington Post" qəzetindən ayrılaraq müvafiq olaraq "The Politico" qəzetinin baş redaktoru və icraçı redaktoru vəzifələrini daşımağa başladılar. Şirkət 23 yanvar 2007-ci il tarixində fəaliyyətə başlamıdır. Frederik C Rayan (kiçik) şirkətin birinci prezidenti və icraçı direktoru idi. Robert L. Albrayton şirkətin qurucusu və yayımçısıdır. 2013-cü ilin oktyabrında "The Politico"nun uzun müddətdir redaktoru olan Cim Vandehey şirkəti icraçı direktoru və prezidenti olmuşdur.
2015-ci ildə "Politico" Belkiçanın Brüssel şəhərində "Politico Europe" adlı bir Avropa bürosu açmışdır.
Razi (Xoy)
Əhalisi
2006-cı il məlumatına görə kənddə 753 nəfər yaşayır (129 ailə)
Bromatologiya
thumb|Bir bromatologiya [[laboratoriyası]]
Bromatologiya və ya Qida elmi qida tədqiqatlarını öyrənən tətbiqi elmdir. Qida Texnologiyaları İnstitutu qida elmini qidanın təbiətini, xarab olma səbəblərini, qida emalının əsasını təşkil edən prinsipləri və istehlakçı ictimaiyyət üçün qidanı yaxşılaşdırmaq üçün istifadə olunan mühəndislik, bioloji və fiziki elmlər sahəsinin bir qolu kimi müəyyən etmişdir.
Azərbaycan Milli Məclisi (İran)
Azərbaycan Milli Məclisi (آذربایجان میللی مجلیسی) — İran Azərbaycanında milli azadlıq və demokratik hərəkatın qələbəsi nəticəsində yaradılmış, Azərbaycan Milli Hökumətinin ali qanunverici orqanı.
Tarixi
Azərbaycan Milli Məclisi 12 dekabr 1945-ci ildə Təbrizdə çağırılmış, 14 iyun 1946-cı ilədək fəaliyyət göstərmişdir. Azərbaycan Milli Məclisinin I sessiyasında Azərbaycan Milli Hökumətinin tərkibini təsdiq etmiş, Ali məhkəmənin sədri, Baş prokuroru təyin etmişdir. Azərbaycan Milli Məclisi siyasi, ictimai və mədəni həyatı demokratik əsaslarla qurmaq və iqtisadiyyatı yüksəltmək məqsədi ilə 100-ə yaxın qanun və qanun qüvvəli qərar qəbul etmişdir. Bunlara xalq qoşunlarının yaradılması, dövlət torpaqlarının və milli azadlıq hərəkatına qarşı çıxan şəxslərin torpaqlarının kəndlilərə pulsuz paylanması, Azərbaycan dilinin fars dili ilə yanaşı rəsmi dövlət dili elan edilməsi, onun bütün idarə, müəssisə və məktəblərdə işlədilməsi, əncümənlərin yaradılması, Azərbaycanın şəhər və kəndlərinin qədim adlarının bərpa olunması, qadınlara seçki hüququ verilməsi, 8 saatlıq iş günü, təbii sərvətlərin xalq mülkiyyəti elan edilməsi, seçki qanunu və s. var. Azərbaycan Milli Hökuməti ilə İran hökuməti arasında 13 iyun 1946-cı ildə bağlanan müqaviləyə görə, Azərbaycan Milli Məclisi Azərbaycan Əyalət Əncüməninə çevrilmişdir.
Alsürmə (Xoy)
Alsürmə - İranın Qərbi Azərbaycan ostanının Xoy şəhristanı ərazisinə daxil olan kənd.
Əhalisi
2006-cı il məlumatına görə kənddə 730 nəfər yaşayır (114 ailə)
Ölümcüllük
Ölümcüllük (öldürücülük və ya zərərlilik də deyilir) bir şeyin ölümə nə qədər qadir olduğu anlayışıdır. Ən çox silahlar, xəstəliklər, kimyəvi silahlar, bioloji silahlar və ya onların zəhərli kimyəvi komponentləri haqqında danışarkən istifadə olunur. Bu terminin istifadəsi həm də bu silahların öldürmə qabiliyyətinə və ya əksinə, öldürməmək ehtimalına aiddir.
Termin eyni zamanda silahdan istifadənin nüvə partlayışı kimi yan təsirlərinə də aid edilə bilər.
Ölümcüllük kimyəvi partlayışın sonrakı təsirlərinə də aid edilə bilər.
Ölümcüllük eyni zamanda mikrobioloqlar və qida alimləri tərəfindən bir prosesin bakteriyaları məhv etmək qabiliyyətinin ölçüsü kimi istifadə olunan bir termindir. Ölümcüllük, eyni zamanda da hər hansısa bir şeyin və ya nəyinsə artan məruz qalmalarından sonra həyatda sağ qalanların sayılması ilə də müəyyən edilə bilər.
NGC 1464
NGC 1464, Yeni Baş Kataloqda qeydə alınmış təkrarlanmış NGC cismidir. Göy üzündə Eridan bürcü istiqamətində yerləşir. S/P tipli. tərəfindən ildə 40.64 sm (16 inç) ölçülü  vasitəsilə kəşf edilmişdir.
Mən dünyanın ən ağıllı insanıyam
Kitabın müəllifi
Erdal Demirkıran türk yazıçısıdır. 1995-ci ildə Mərmərə Universitetinin Biznesin idarə edilməsi fakültəsini bitirib. Kaşna proqramlaşdırma ilə də məşğul olub və fəlsəfəsini əks etdirən məqalələr yazıb.O, notariusdan dünyanın ən ağıllı adamı olduğu yazısını alıb. 1995-1997-ci illər arasında Radio Mega-da stand-up proqramı və səhnədə çıxış etdi.Hərbi xidmətdən sonra şüşə zavodunda Ticarət müdiri vəzifəsində çalışıb. Lakin sonradan istefa verdi və seminarlar verməyə başladı.Seminarlarında o, Kaşna fəlsəfəsi adlandırdığı özünə inamı üstün tutan fəlsəfi davranışı təsvir edir. Kaşna fəlsəfəsinin son məqsədi 15 mart 2030-cu ildə dünyada sülhü elan etməkdir.
Kitabın fəsilləri
2-ci fəsil - İstedad dedin! Bu nədir? Müəllifimiz istedadın gerçək olduğuna inanmır. O, iddia edir ki, çalışıb inanıb, səy göstərəndə istedad geridə qalır, uğura gedən yol zəhmət və inamdan keçir.O, iddia edir ki, istedad sözünün işdən qaçmaq üçün yaradılmış sözdür.
3-cü fəsil - Beyindəki dəhşətli sahə. Bu bölmədə şüuraltı zehnin inanılmaz gücündən bəhs edilir. Biz tarlaya bənzədilmiş şüuraltı şüurda nə əkdiyimizi biçirik. Müxtəlif təsdiqlər edərək, beynimizə davamlı olaraq uğurlu olduğumuzu, ağıllı olduğumuzu söyləsək, buna inanacağımız və qarşılaşdığımız çətinliklərin öhdəsindən gələcəyimə əmin olacağımız bildirilir.Amma şüuraltı zehnə neqativlər tətbiq etsək, ən kiçik bir çətinlikdə, onsuz da bacarmıram deyərək vaz keçər. Bu səbəblərdən şüuraltını müsbət sözlər söyləyərək qidalandırırıq.
4-cü fəsil - Uğur. bölmə; "Uğur nəticə deyil, seçimdir." cümlə ilə başlayır. İnam, qərar, məqsəd, proqram, hərəkət, uğur sırasını verməklə uğura gedən yol verilir.İnsanın uğur qazanması üçün ilk növbədə uğur qazanacağına inanması, nə istədiyinə qərar verməsi, məqsədini müəyyənləşdirməsi, məqsədinə çatmağın yolunun proqramını qurması və əldə etdiyi uğuru həyata keçirməsi nəticəsində istədiyi uğura nail olar. proqramda bu mərhələlər bir-bir izah edilir.
5-ci fəsil - Çarəsizliyin Psixologiyası. Bu hissədə o, insanların çarəsiz olduqları zaman çox tez bir həll yolu tapa bildiklərini və insanların özlərini acizlik psixologiyasına qoyduğu zaman bunun bir həll yolu tapmaq üçün təsirli bir yol olduğunu izah edir.
6-cı fəsil - Qərarların qəbulu. İnsanın öz qərarını verməsinin vacibliyi qeyd edilir. Özünə güvən üçün başqalarının qərar verməsi və bir çox neqativ məqamlardan bəhs edilir.Başqalarının fikri alınmalıdır, amma insanlar istədiklərini etməlidirlər. Bu hissədə insanın əvvəlcə öz qərarlarını necə verməyə başladığı və sonra nə etməli olduğu izah edilir.
7-ci fəsil - Mən Dünyanın Ən Ağıllı İnsanıyam. Bu bölmədə müəllifimiz özünü dünyanın ən ağıllı insanı kimi təqdim etməyə necə başladığını, zamanla ətrafına alışdığını və bir müddət sonra insanların onu dünyanın ən ağıllı adamı adlandırmağa başladığından bəhs edir.O, həmçinin deyir ki, hər şey özünə inanıb, inandığın həqiqət kimi davranmağa davam edir.
8-ci fəsil - Heç vaxt təslim olma. Bu, insanın etmək istədiyi şeydən heç vaxt vaz keçməməli olduğunu söyləyir. Öz həyatından da misallar gətirən müəllifimiz, insanın özünə inanmaqla, təslim olmamaqla uğur qazana biləcəyini qeyd edir.
9-cu fəsil - Beyni gəmirən həşəratlar. Əsəbilik, stress, əsəbilik, ani reaksiyalar, dedi-qodular beyni kiçildən böcəklərdir. Bunların beyni necə kiçiltdiyi və bu vəziyyətlərdən necə qurtulacağı haqqında məlumat verilir. Deyirlər ki, tənqid insanı islah edən ən mühüm amildir.Qeybət etmək əvəzinə, “şəffaf düşüncə modeli” ilə bəyənmədiyinizi kiməsə söyləyirsiniz və o insanı özünü düzəltməyə məcbur edirsiniz ki, hər kəs mükəmməl olsun.
10-cu fəsil - Yuxu çılğınlığı. çılğınlığı 8 saat və ya daha çox yatan insanın həyatının 3 ilini boşuna yediyi və zaman keçdikcə yuxunun 5 saata endirilməsi izah edilir.Bəzi elmi faktlara məhəl qoymayan yazıçımız bəzi hekayələrlə 5 saat yuxunun kifayət edəcəyi fikrini dəstəkləməyə çalışır.
11-ci fəsil - Türkiyə üçün. İddia olunur ki, şikayət etməkdənsə, nəyisə düzəltmək üçün çalışmaq lazımdır, millət olaraq çalışsaq, şikayət olunan şeylər düzələcək.Maaş çatışmazlığını müdafiə edən insanlar daha çox və fədakarlıqla işləsələr, onların maaşları artacaq, çünki istehsalla iqtisadiyyatın artacağı vurğulanır.
12-ci fəsil - Təkliflər və Şərtlər. Müəllifimiz iddia edir ki, Fateh Sultan Mehmetin İstanbulu fəth etməsi həm də hər kəsin ona İstanbulu fəth edəcək şəxs kimi baxmasından irəli gəlir.Beynimizi nəyə öyrədiriksə, edilir, inandığımız hər şey olur.
Kitabın qiymətləndirilməsi
Hər hansı bir klassik özünə kömək kitabı kimi, bəzi şeylər deyilir. Və hamı eyni şeyə inanır.Müəllifin oynaq üslubu kitabı axıcılaşdırsa da, indiyə qədər yazılmış bir çox özünə kömək kitabları eyni şeyi təkrarlayır.İndi insanların çoxu başa düşürlər ki, əgər inanıb işləsələr, uğur qazana bilərlər. Kaş ki, fərdi inkişaf kitabları özlərini bir az da təkmilləşdirəydilər.
Vladimir Zvariç
Vladimir Vasilyeviç Zvariç (Zvarıç) (Володимир Васильович Зварич; ) — Ukrayna və sovet numizmatika alimi və arxeoloq.
Həyatı
Orta gəlirli kəndli ailəsində anadan olmuşdur. 1938-ci ildə Ternopil Ukrayna Gimnaziyasını bitirdikdən sonra Lvov İlahiyyat Akademiyasına daxil oldu. Lakin artıq 1939-cu ildə Qərbi Ukraynanın Ukrayna SSR-ə birləşdirilməsindən sonra akademiya fəaliyyətini dayandırdı və bağlandı. V. Zvariç doğma kəndinə qayıtdı, burada ibtidai məktəbin rəhbəri oldu.
Müharibənin başlanğıcında, xəbərçilik etdiyinə görə alman hakimiyyəti 1941-ci ilin yayında gənc pedaqoqu tutaraq Ternopil həbsxanasına göndərdi. Altı aylıq istintaqdan sonra V. Zvariç nasistlərin bir düşərgəsindən o birisinə göndərilirdi. Əvvəlcə Lvovda Yanovsk konslagerində oldu, daha sonra dəhşətli nasist məhv düşərgələrindən biri olan Maydanek və həmçinin Qross-Rozen və Litomerjitsedə (Çexiya) oldu. Yalnız 12 may 1945-ci ildə Amerika qoşunları Zvariç də daxil olmaqla sağ qalan az sayda məhbusu sərbəst buraxdı.
Vətəninə qayıtmaq qərarına gəldikdən sonra bir neçə ay Lvov vilayətinin Xodorov şəhərində Sovet filtrasiya düşərgəsində qaldı. Sərbəst buraxıldıqdan sonra Zvarych Lvov Universitetinə daxil oldu və 1945—1950-ci illərdə tarix fakültəsində təhsil aldı. Bitirdikdən sonra ən yaxşı məzunlardan biri olaraq ona Lvov Universitetinin Elmi Kitabxanasında iş təklif edildi.
1960-cı ilin oktyabr ayında universitetin yardımçı tarixi fənlər kabinetinin (numizmatika və sfragistika) müdiri vəzifəsində çalışırdı.
1967-ci ildə, o dövrdə SSRİ-də yeganə arxeoloji muzeyin təşəbbüskarı və təşkilatçılarından biri idi.
Son illərində ilk öncə SSRİ Tarixi kafedrası və daha sonra Ukrayna Tarixi kafedrasında baş müəllim kimi işləyirdi. Lvov Universitetində numizmatika, sfragistika, tarixi coğrafiya mövzularında mühazirələr və xüsusi kurslar keçirirdi.
Bir neçə il ərzində Qərbi Ukrayna ərazisində arxeoloji qazıntılar aparırdı.
Elmi fəaliyyəti
Alimin prioritet elmi maraq dairəsi numizmatika idi. O, Lvov Universitetinin kolleksiyasının elmi sistemləşdirilməsini həyata keçirdi. Qədim Yunanıstan və Qədim Roma (5 mindən çox nümunə), Orta əsrlər və müasir dövrlərdə Qərbi Avropa ölkələri (təxminən 2 min nümunə) və Polşa və Litva (təxminən 500 nümunə) sikkələrindən ibarət medal kolleksiyasını sahmanladı. Ukrayna numizmatik elmi tarixində yeni ənənəyə çevrilən numizmatik lüğət yaratmaq ənənəsi.V. Zvariçın adı ilə bağlıdır. İlk ukrayn dilində nəşri 1972-ci ildə nəşr olundu və dərhal populyarlıq qazandı. Tədqiqatçı ömrü boyu əsərin üzərində işləməyə davam etdi, daim təkmilləşdirərək yeni materiallar ilə tamamlayırdı. Bir il sonra lüğət yenidən nəşr olundu, daha sonra - 1975, 1976, 1979, 1980-ci illərdə rus dilində də nəşr edilmişdir. Son nəşri “Numizmatika. Arayış kitabçası" (R. Şust ilə əməkdaşlıqda) 1998-ci ildə, alimin ölümündən bir müddət əvvəl çap edildi.
Lüğət və arayış kitabında əksəriyyəti sikkə və pul vahidlərinin adları ilə əlaqəli olan numizmatik terminlər izah olunur, onların tarixləri vurğulanır, yayılmanın əhatə dairəsi göstərilir, numizmatikanı öyrənmək üçün lazım olan bəzi maliyyə və siyasi iqtisadi terminlər izah olunur. Lüğətdə müxtəlif ölkələrin sikkələr nümunələrinin təsvirləri yerləşdirilmişdir.
Sauron
Sáuron (kv. Sauron) — Con Ronald Ruel Tolkinin uydurma Orta Dünya haqqında yazdığı əsərlərində Qaranlıq hökmdarı və ya Üzüklərin hökmdarı olaraq adlandırılan maia.
Annatar
Annatar Sauronun birinci çağın başlarında elflərin bildiyi adıdır. Keleborn və Elrond Annatarın kim oldugunu bildikləri üçün Mordordakı pisliyin dəyişməyəcəyindən əmin idilər. Ancaq bir qrup elf Annatara aldanmiş və onun sozdə yardımını qəbul etdilər. Annatar dəmirçilik bilgisini elflər ilə paylaşdı və onlara bu elmin incəliklərini öyrətdi. Annatar 300 il boyunca elflər ilə dostluq qurdu. Ən sonunda elflərə güc üzüklərini düzəltməyi öyrətdi və elflər bu üzüklər ilə Orta Dünyada böyük işlər eləməyə başladılar.
Azərbaycan Pioner Təşkilatı
Tarixi
Vladimir Lenin adına Azərbaycan Pioner Təşkilatı 23 may 1923-cü ildə yaradılmışdır. Azərbaycan ilk pioner dəstələri 1922-ci ildə Bakıda, Vladimir Lenin adına toxuculuq fabrikində, leytenant Şmidt adına zavodda, Sabunçu, Suraxanı, Bibiheybət rayonlarında və Gəncədə təşkil edilmişdir. 1924-cü ildə Azərbaycanda 22,817 pioner var idi. 1975-ci ildə onların sayı 826 minə çatmışdır.
Azərbaycan Pioner Təşkilatı 1920-ci illərdə uşaqların məktəblərə cəlb olunmasında, mövhumata və cəhalətə qarşı mübarizə hərəkatında fəal iştirak etmişdir. 1930-cu illərdə qolçomaqların bir sinif kimi ləğv edilməsində, kolxoz quruculuğuna maneəçilik törədən sinfi düşmənlərin ifşa olunmasında, ibtidai icbari ümumtəhsilin həyata keçirilməsində Azərbaycan Pioner Təşkilatı böyük rol oynamışdır. İkinci Dünya müharibəsi illərində pionerlər məhsul yığmış, istehsalatda işləmiş, tank, təyyarə düzəltmək üçün müdafiə fonduna kömək etmiş, hərbi xəstəxanalarda yaralılara yardım göstərmişlər. Respublikanın bir çox pioneri, dəstə və drujinası Ali Baş Komandanlıqdan təşəkkür almışdır. Müharibədən sonrakı dövrlərdə Azərbaycan Pioner Təşkilatı daha da inkişaf etmiş, fəaliyyət dairəsi genişlənmişdir. Respublikada uşaq tərbiyə və istirahət ocaqlarının sayı xeyli artmışdır. 1975-ci ildə respublikada 370 şəhərdənkənar, şəhər tipli və kolxozlararası pioner düşərgəsi, 84 pioner sarayı və evi, 78 uşaq və gənclər idman məktəbi, uşaq dəmiryolu, 12 gənc təbiətçilər, 9 gənc texniklər stansiyası, 3 ekskursiya turist stansiyası, 13 uşaq parkı, gənc tamaşaçılar teatrı, "Vətən" uşaq kinoteatrı və s. faəliyyət göstərmişdir. "Azərbaycan pioneri" qəzeti, "Pioner" və "Göyərçin" jurnalları nəşr olunmuşdur. Azərbaycan Pioner Təşkilatı ümumittifaq yürüşünün bütün marşrutlarında iştirak etmiş, Üçüncü Reyx üzərində qələbənin 30 illiyi günlərində respublikanın drujinalarında 200-dən çox döyüş şöhrəti muzeyi, guşələri açmışdır. Qırmızı kəşfiyyatçılar yüzdən çox abidə, xatirə lövhəsi ucaltmışlar. Pionerlərin səyi ilə minlərlə naməlum döyüşçünün adı aşkar olunmuşdur. 1970-ci illərdə 200 mindən çox timurçu müharibə əlillərinə və onların ailələrinə hamilik etmişdir. Hər il 200 mindən çox pioner "Üfüqdə parıltı" hərbi-idman oyununda iştirak edirdi. Azərbaycanın pioner dəstə və drujinaları "BAM üçün pioner reysləri!" və "Vətənə milyon!" ümumittifaq əmək əməliyyatlarında iştirak etmiş, 1975-ci ildə 80 min tondan çox metal qırıntısı, 3 min tona qədər makulatura toplamışlar. Respuublikanın 76 pioneri sosializm yarışının qalibi kimi Zəfər bayrağının önünşə şəkil çəkdirməyə, 90 min pioneri isə Sovet İttifaqı Kommunist Partiyasının XXV Qurultayına Ümumittifaq Pioner Təşkilatının raportunu imzalamq fəxri hüququna layiq görülmüşdür.
Çaylan (Xoy)
Çaylan - İranın Qərbi Azərbaycan ostanının Xoy şəhristanı ərazisinə daxil olan kənd.
Əhalisi
2006-cı il məlumatına görə kənddə 652 nəfər yaşayır (135 ailə)
Azərbaycan Sənaye Şurası
Azərbaycan Sənaye Şurası (Азәрбајҹан Сәнаје Шурасы) və ya Azərsənətbirliyi (Азәрсәнәтбирлији) — Azərbaycan SSR-də sənət kooperasiyasının rəhbər, təşkilat və təsərrüfat mərkəzi.
Tarixi
1920-ci ildə "Kustar və Sənətkarlar İttifaqı" adı ilə təşkil olunmuşdur. 1927-ci ildə onun əsasında yaradılan "Qırmızı Kustar İttifaqı" az sonra "Azərsənətbirliyi" adlanmışdır. İkinci beşillikdə respublikanın bir sıra şəhər və rayonlarında sənətkar ittifaqlarının yaradılması nəticəsində "Azərsənətbirliyi" Azərbaycan Sənaye Şurasına çevrilmişdir. 1960-cı ildə Azərbaycan Sənaye Şurası ləğv edilmiş, bütün müəssisələri respublika Məişət Xidməti Nazirliyinə verilmişdir.
Azərbaycan Proletar Yazıçılar Cəmiyyəti
Azərbaycan Proletar Yazıçılar Cəmiyyəti (APYC; Азәрбајҹан Пролетар Јазычылар Ҹәмијјәти) — Azərbaycan SSR-də ədəbi təşkilat.
Tarixi
Azərbaycan Proletar Yazıçılar Cəmiyyəti 1928-ci ildə Bakıda "Qızıl qələmlər" cəmiyyəti əsasında yaradılmışdır. 1928 və 1929-cu illərdə iki qurultayı olmuşdur. Azərbaycan Proletar Yazıçılar Cəmiyyətinin fəaliyyətində proletar ədəbiyyatının hegemonluğu uğrunda və burjua ideologiyası əleyhinə mübarizə ilə yanaşı, ədəbi inkişafa maneə olan qrupbazlıq, inzibatçılıq halları nəzərə çarpır, vulqar sosioloji səhvlərə yol verilirdi. Ümumittifaq Kommunist (bolşevik) Partiyasının Mərkəzi Komitəsinin "Ədəbi-bədii təşkilatların yenidən qruplaşması haqqında" 23 aprel 1932-ci il tarixli qərarına əsasən Azərbaycan Proletar Yazıçılar Cəmiyyəti ləğv edilmiş və Azərbaycan Yazıçılar İttifaqı yaradılmışdır.
2019 Hindistan-Pakistan münaqişəsi
2019 Hindistan-Pakistan Münaqişəsi - Kəşmirdə 2019-ci ildə baş verən və davam edən münaqişədir. Uzun müddətli Hindistan-Pakistan münaqişəsinin bir hissəsidir.
Alessandro Strico (kiçik)
Alessandro Stridjo (kiçik) (təxminən 1573-cü il, Mantuya — 6 iyun 1630-cu il Venesiya) — italyan librettoçu, bəstəkar Alessandro Striconun oğlu. Bəstəkar Klaudio Monteverdi ilə dostluğu sayəsində tanınır. Monteverdinin 1607-ci ildə yazılmış Orfey adlı ilk opearsı üçün libretto bəstələmişdir. Həmçinin, o, pastoral balet olan "Tirsis və Hlora" baletinin və s. əsərlərin librettolarının müəllifidi. 1634-ci ilə qədər Stridjo Monteverdi ilə məktublaşırdı, bunun sayəsində tarixçilərə bəstəkarın bioqrafiyasının detalları bəlli oldu. Hersoq Qonzaqın sarayında xidmət edirdi, ona zadəgan titulu verilmişdir. Venesiyada diplomatik missiyası zamanı taun xəstəliyindən öldü.
2019 Hindistan-Pakistan münaqişəsi
Hadisələrin gedişatı
Hindistanın mübahisəli Kəşmir bölgəsində Pulvamedə polisin 14 fevral 2019-cu ildə islamçı qruplaşmasının hücumuna məruz qalması münaqişənin başlanmasına səbəb oldu. Hücum nəticəsində Hindistan polisinin mərkəzi ehtiyatı güclərinin 45 əməkdaşı həlak oldu. İndiyədək hind təhlükəsizlik qüvvələrinə qarşı ən qanlı hücum kimi qiymətləndirilən bu hadisəyə görə Hindistan hökuməti qonşu Pakistanı ittiham edib. Lakin rəsmi İslamabad insidentlə heç bir əlaqəsinin olmadığını bildirir. Bununla əlaqədar İslamabad və Nyu-Delhidəki səfirlər məsləhətləşmələr üçün qarşılıqlı şəkildə geri çağırılıb.
26 fevral 2019-cu ildə Hindistan Hərbi Hava Qüvvələri 12 ədəd “Mirage 2000” çoxməqsədli qırıcı təyyarəsi mübahisəli Kəşmir bölgəsində Pakistanın nəzarəti altında olan ərazilərə 1000 kiloqrama qədər bomba atıldığını iddia edib. Hindistanın məlumatına görə, hücumun gedişatında təxminən 350 döyüşçü öldürülüb. Lakin Pakistanın yaydığı kadrlarda bombaların meşədə boş əraziyə düşdüyü və heç kimin zərər görmədiyi göstərilirdi.
27 fevral səhər saatlarında Hindistan HHQ-nin iki təyyarəsi Pakistan silahlı qüvvələri tərəfindən Kəşmir rayonunda vurulub və nəticədə iki hindistanlı pilot Pakistanda həbs edilib. Həmin günü Pakistanın hava məkanı bütün təyyarələr üçün qapalı elan olunub. Aviazərbədən sonra Hindistan cavab zərbəsindən ehtiyat edərək Hava Hücumundan Müdafiə qüvvələrini Pakistanla sərhəd boyunca tam döyüş hazırlığına gətirdi. 27 fevralda bütün gün ərzində atıcı silahın və minaatanların tətbiqiylə Pakistan və Hindistan ordularının arasında nəzarət xətti boyunca atışmalar gedirdi. Pakistan rəsmi şəxsləri bildirdilər ki, ən azı dörd mülki sakin öldürülmüş və on biri yaralanmışdır. Hindistan yaralanmış 10 hind əsgəri haqqında məlumat verir.
Böyük Vətən müharibəsi veteranı
thumb|Böyük Vətən müharibəsi veteranları thumb|[[1941-1945-ci illər Böyük Vətən müharibəsi veteranları, Qələbənin 66-cı ildönümü münasibətilə]]
Böyük Vətən müharibəsi veteranı — 1945-ci ildən sonra Böyük Vətən müharibəsində (1941-1945) iştirak etmiş şəxslərə aid edilən veteranlıq kateqoriyası.
SSRİ-də Böyük Vətən müharibəsi veteranlarının statusu
Böyük Vətən müharibəsində iştirak etmələri ilə əlaqədar xüsusi hüquq və imtiyazlar alan SSRİ vətəndaşlarının birinci kateqoriyası Sovet İttifaqı Qəhrəmanları və Böyük Vətən müharibəsi əlilləri idi. Sovet İttifaqının çox sayda Qəhrəmanı Böyük Vətən Müharibəsi dövründə meydana çıxdı: təltif olunanların sayının 91,2%. Böyük Vətən müharibəsi dövründə göstərilən istismarlara görə 11 min 657 nəfər yüksək rütbəyə layiq görülmüşdür (bunlardan 3051-i ölümündən sonra), 107-i iki dəfə (onlardan 7-si ölümündən sonra). Sovet İttifaqı Qəhrəmanları arasında Böyük Vətən müharibəsi iştirakçıları - 90 qadın (bunlardan 49-u ölümündən sonra). Müharibədən sonrakı ilk illərdən bəri bu vətəndaşların fövqəladə xidmət hüququ barədə elanlar bütün dövlət müəssisələrində, rabitə və istehlak xidmətlərində, əmanət kassalarında və dəmir yolu kassalarında və s.
Antiqlobalizm
thumb|[[Edinburqda anti-qloballaşma tərəfdarlarının nümayişi]]
Anti-qloballaşma — kapitalizmin qloballaşmasına qarşı tənqidi ictimai hərəkatdır.
Gügərd (Xoy)
Gügərd - İranın Qərbi Azərbaycan ostanının Xoy şəhristanı ərazisinə daxil olan kənd.
Əhalisi
2006-cı il məlumatına görə kənddə 2,407 nəfər yaşayır (415 ailə)
NGC 1802
NGC 1802, Yeni Baş Kataloqda qeydə alınmış açıq ulduz topasıdır. Göy üzündə Buğa bürcü istiqamətində yerləşir. OCL tipli. tərəfindən ildə 47.5 sm (18.7 inç) ölçülü  vasitəsilə kəşf edilmişdir.
Ağ dəniz-Baltik kanalı
Ağ dəniz-Baltik kanalı — Ağ dənizi Oneqa gölü ilə birləşdirən kanal. Birinci beşilliyin ən mühüm qurğularından biridir, 1933-cü ildə istifadəyə verilmişdir. Yolun ümumi uzunluğu 227 kilometrdir. Kanalda 19 şlüz, 15 bənd, 49 damba, 12 ənkəc. Kanal SSRİ-nin Avropa hissəsinin dənizləri arasında daxili su əlaqəsinii təmin etmiş, Sankt-Peterburqla (o vaxtlar Leninqrad) Arxangelsk arasındakı yolu 4 min kilometr qısaltmış, ətraf rayonların zəngin meşə və tikinti materialından istifadə imkanını genişləndirmişdir.
Bəttal Qazi
Bəttal Qazi — Xalq qəhrəmanı.
Həyatı
Bəttal Qazi və ya Seyid Bəttal Qazi, VIII əsrdə yaşadığı təxmin edilən və haqqında müxtəlif inanclar buraxmış bir xalq qəhrəmanıdır. Malatya Sərdarı Hüseyn Qazinin oğludur. Anası Səidə Xatun türk əsllidir. Bəttal Qazi Malatyada doğulmuşdur. Doğulduğu və yaşadığı evin yeri hələ də mövcuddur. xarabalıq halında qorunur. Uzun illər xalqa yemək paylanan xeyriyyə yeri kimi istifadə olunmuşdur. Haqqında Övliya Çələbinin Səyahətnamə əsərində bəhs edilmişdir. Malatyada doğulduğu yerə öz adı verilmişdir. Anası Səidə Xatun ilə həyat yoldaşı Zeynəb Xatunun, iki oğlunun və nəvəsinin Vaiz Baba türbələri də Malatyadadır (Bəttalqazi). Əmisi Həsən Qazinin türbəsi isə Malatya Darendəsindədir var. Bəttal Qazi haqqında bu günə çata bilmiş qaynaqlar yalnız məsnəvi tərzində yazılmış, bir-birini həm dəstəkləyən, həm də ziddiyyət təşkil edən faktlar ehtiva edən dastanlar və xalqın yaddaşında qalmış olan məlumatlardır.
740-cı ildə Əskişəhirin Seyitqazi mahalı yaxınlarında döyüşdə aldığı yara səbəbiylə şəhid olmuşdur. Anadoluda İslamın yayılmasına böyük qatqıları olmuşdur. Seyid Bəttal Qazi, İslam Peyğəmbəri Məhəmmədin nəvəsidir. Özü Əməvi komandiri deyil. Amma Əməvi ordusunda vəzifə almışdır. Abdülvəhhab Qazi, Məhəmmədin də aldığı əmanəti təxminən iki əsr sonra Seyid Bəttal Qaziyə təslim etmişdir. Seyid Bəttal Qazi Ələvilər üçün sərçeşmədir. Seyyid Bəttal Qazinin nəvələri Amasya Merzifonda, Əskişəhər Seyidqazidə və Malatya ətrafında yaşayır. Özü Ayasofya kilsəsinə (məscidinə) girən və o zamanın düşmən komandiri Leonun qorxusuna səbəb olan seyiddir. Hələ də Malatya, Manisa, Əskişəhər, Amasya, Tokat, Sivas bölgələrində Bəttal Qazi nəslindən olan insanlar var.
Narva şəhər zalı
Narva şəhər zalı — Estoniyanın Narva şəhərindəki tarixi bələdiyyə binasıdır. Bina Town Hall Meydanında Tartu Universitetinin yaxınlığılndakı Narva Kollecinin yanında yerləşir.
Tarixi
Bələdiyyə binası İkinci Dünya Müharibəsindən sonra bərpa edilmiş Barokko şəhər memarlığının bir neçə elementindən biri idi. İndi daha çox Sovet dövründən qalma Stalinist strukturlar və Xruşşovlar tərəfindən əhatə olunub. 2023-cü ildə Narva meriyasının yenidən qurulması layihəsi 7 milyon avroya başa çatdırıldı. Bina Narva şəhər hökumətinin oturacağı, habelə turizm məlumat mərkəzi və restoran kimi ilkin funksiyasına qaytarılıb.
Funksiyalar
İçəridə tarixi şəhərin maketi nümayiş etdirilir. Hazırda bu bina Narva Bələdiyyəsi üçün görüş yeri deyil, hansı ki, Pitri meydanındakı binada iclaslar olur. thumb|left|170px|İkinci Dünya Müharibəsindən əvvəl Narva şəhər zalı
Len (inzibati vahid)
thumb|left|170px|İsveçdə lenlər thumb|right|170px|Finlandiyada lyanlar Len ( — len, — lyani) — İsveçin inzibati-ərazi bölgüsü vahidi. 2010-cu ilə qədər Finlandiya da lena (lyani) idi. 1660-cı ilə qədər, Danimarkada da lenlar idi, lakin sonra amtlara dəyişdirildi. Mənaca oxşar sözlər — vilayət, rayon.
Hər bir Lena İsveç hökuməti tərəfindən təyin olunan və onun nümayəndəsi, həmçinin Riksdağ parlamentinin nümayəndəsi olan öz plakatı (länsstyrelse) mövcuddur. Lena Şurasının vəzifəsi hökumətin və Riksdağın siyasətinə uyğun olaraq yerli özünü idarəetməni əlaqələndirməkdir, eyni zamanda yerli xüsusiyyətlərə və tələblərə uyğun olaraq. Ölkənin prezidentinin təyin etdiyi qubernatorun rəhbərliyi altında hökumət tərəfindən idarə olunur.
Bundan əlavə, hər bir mahalda mahalın əhalisi tərəfindən seçilən yerli idarəetmə orqanı var - landsting. Landsting'in əsas vəzifələrindən biri Lena şəhərində sosial və tibbi yardım göstərməkdir.
Hər bir kətan bələdiyyələrdən və ya kommunallardan (kommunadan) ibarətdir, onlardan İsveçdə 290 var. Lääni vilayətlərə bölündü, onlardan Finlandiya 20 idi.
Tarixi
İsveçin və onun qurucu Finlandiya bölgüsü 1634-cü ildə Count Axel Oxenshern təşəbbüsü ilə idarə sisteminin müasirləşdirilməsi üçün tətbiq olundu. Kəpəklərə bölünmə bölmələrə illere çevrildi. 1808-1809-cu illərdə Rusiyaya qarşı müharibədə məğlubiyyət nəticəsində və 1809-cu ildə Friedrichshagh Sülh müqaviləsi şərtlərinə əsasən, İsveç Şərqi ərazilərini Rusiyaya - mövcud Finlandiya və Aland adalarına köçürməyə məcbur oldu. Eyni zamanda, İsveçin kətan bölgəsinə bölünməsi güclü dəyişikliklərə məruz qaldı, lakin modelin özü bu günə qədər qorunub saxlanılıb.
Səid Quliyev
Səid Qalib oğlu Quliyev (19 iyul 1997) — Azərbaycanı təmsil edən taekvondoçu.
Həyatı
Səid Quliyev 1997-ci il iyulun 17-də anadan olub.
Karyerası
Səid Quliyev 2014-cü ildə Nancin şəhərində (Çin) baş tutan Yeniyetmələrin II Yay Olimpiya Oyunlarında mübarizə apardı. Səid Quliyev 1/4 final mərhələsində Kolumbiya nümayəndəsi Xeisson Serrano Hoyos ilə üz-üzə gəldi. Həmin görüşdə Səid Quliyev rəqibinə 8:4 hesabı ilə qalib gəldə və turnirin yarım-final mərhələsinə adladı. Bu mərhələdə onun rəqibi Misir nümayəndəsi Seyf Yissa oldu. Gərgin idman mübarizəsi şəraitində baş tutan görüşdə Səid Quliyev rəqibinə 8:1 hesabı ilə qalib gəldi və Nancin Olimpiadasının final görüşünə vəsiqə qazandı. Həlledici görüşdə onun rəqibi Almaniya nümayəndəsi Həmdə Adnan Kərim oldu. Gərgin idman mübarizəsi şəraitində baş tutan görüşdə Səid Quliyev rəqibinə 10:4 hesabı ilə qalib gəldi və Yeniyetmələrin II Yay Olimpiya Oyunlarının qızıl medalına sahib oldu. Səid Quliyev həmdə Azərbaycanın Yeniyetmələrin Olimpiya Oyunları tarixində bu idman növü üzrə turnirin qalibi olan birinci idmançı oldu.
Azərbaycan SSR Ali Sovetinin məlumatı
Azərbaycan SSR Ali Sovetinin məlumatı — Azərbaycan SSR Ali Sovetinin rəsmi orqanı.
Tarixi
1958-ci ildən Bakıda ayda iki dəfə Azərbaycan və rus dillərində nəşr olunmuşdur. "Məlumat"da Azərbaycan SSR qanunları, Azərbaycan SSR Ali Sovetinin qərarları, Azərbaycan SSR Ali Soveti Rəyasət Heyətinin normativ xarakterli fərman və qərarları, Azərbaycan SSR Ali Sovetinin və onun daimi komissiyalarının fəaliyyətinə dair xəbərlər və s. materiallar dərc edilir.
Kəfəçerin (Xoy)
Kəfəçerin - İranın Qərbi Azərbaycan ostanının Xoy şəhristanı ərazisinə daxil olan kənd.
Əhalisi
2006-cı il məlumatına görə kənddə 564 nəfər yaşayır (82 ailə)
Kişi gimnaziyasının binası
Kişi gimnaziyasının binası — 1911–1913-cü illərdə İmperator III Aleksandr adına Kişi Gimnaziyası üçün tikilmişdir. Binanın memarı Konstantin Borisoqlebskiydir. Bina öz dövründə Bakı real məktəbindən sonra ikinci ən böyük təhsil ocağı olub. Sovet işğalından sonra bina 4 nömrəli şəhər xəstəxanası kimi fəaliyyət göstərib. 2018-ci ildən isə 4 nömrəli şəhər xəstəxanası köçürüldüyündən bina Səhiyyə Nazirliyinin balansından çıxarılıb. Hazırda istifadəsizdir.
Haqqında
Keçmiş Balaxanskaya (indiki Füzuli) küçəsi 61 və Krasnovodskaya (S.Vurğun) 40 küçəsinin tinində yerləşən bina Kişi gimnaziyası üçün tikilib. Bina 1911–1913-cü illərdə mülki mühəndis Konstantin Borisoqlebskiyin layihəsi üzrə inşa edilib. Fasadın detalları ilə birgə özünün əzəmətli həcmi, order sistemində klassik formaları və memarlıq kompozisiyası ilə fəal şəhərsalma mövqeyini tutur. Əsas fasadın irəli çıxardılmış mərkəzi hissəsi, İoniya orderinin iki yuxarı mərtəbəsi boyu əzəmətli portiklə xüsusi olaraq nəzərə çarpdırılmışdır. Aşağı mərtəbənin yonulmamış daşla hörülmüş fonunda olduqca aydın çəkilmiş profillərlə olan üç dörddə bir sütunlar və klassik üslublu prəvaz, müəllifin təmtəraq və dəbdəbəyə can atmasını göstərir. Kişilər üçün gimnaziyanın binası — Bakıda sovet işğalına qədər yaradılmış tədris tikintisinin az nümunələrindən biri və memarlıq abidəsidir.
Braunson adası
Braunson adası — Aleksandr arxipelaqına aid olan, Alyaskanın cənub-şərqində yerləşən ada. Etolin adasının cənub-şərq sahillərində yerləşir, ondan dar Kanoe boğazı ilə ayrılır. Uzunluğu təxminən 11 km, eni isə 1,6 ilə 3,2 km arasındadır. Adanın hündürlüyü dəniz səviyyəsindən təxminən 300 m-ə çatır. Braunson adasının cənubunda bir neçə kiçik adacık vardır. Adanın cənub ucunda yerləşən bir neçə qaya yalnız çəkilmə zamanı görünür.
Tit Livi
Tit Livi, Titus Livius və ya ingilis dilində daha çox tanınan adı ilə Livi (Livy) – eramızdan əvvəl I əsrlə eramızın I əsrinin qovşağında yaşamış olan tarixçi və yazıçı olmuşdur. O, Roma tarixinə dair məşhur əsər olan Ab Urbe Condita (Şəhərin yaranmasından) əsərini yazmışdır. Əsər Romanın yaranmasından (ənənəvi olaraq eramızdan əvvəl 753-cü il) başlayaraq Avqustun hakimiyyətinə qədər olan Roma tarixindən bəhs edir. Livi, İtaliyanın şimalındakı Padovanın (Qədim Patavium) yerli siyasətçisi olmuşdur.
thumb|Ab Urbe condita, 1714
Beovulf
thumb|269x269px|"Beovulf" dastanının azərbaycanca tərcüməsi "Beovulf" (qəd. ing. Beowulf — hərfi tərcümədə "arı canavarı", yəni "ayı") — eramızın təxminən VIII–XI əsrlərinə aid olan qədim ingilis dilində yazılmış Anqlosaks qəhrəmanlıq dastanıdır. 3182 sətirlik bu dastan qədim ingilis dilində yazılmış ən böyük poemadır və anqlosaks ədəbiyyatına aid nümunələrin 10%-ni təşkil edir. Əlyazması Britaniya Muzeyində saxlanılır.
Dastanda Qeotlar qəbiləsinin qəhrəmanı Beovulf öz dəstəsi ilə Danların kralı Xrodqara kömək uçün onların torpaqlarına yola düşür. Hadisələr Skandinaviyada, indiki Danimarka və İsveç torpaqlarında baş verir. Dastanda Beovulfun nəhəng Qrendel, onun anası və əjdaha ilə mübarizəsi təsvir olunur. Son vuruşmada Beovulf ölümcül yaralanır.
Məşhur ingilis yazıçısı Con Ronald Ruel Tolkien bu dastanı tədqiq etmişdir.
2021-ci ilin fevralında Bakının "Elm və təhsil" nəşriyyatında anqlosakson dastanı "Beovulf" 1 Azərbaycan dilində çapdan çıxmışdır. Poemanı qədim ingilis dilindən Rusiyada yaşayan şair və tərcüməçi Xeyrulla Xəyal 2018-ci ildə tərcümə etmişdir.
Poema onbirhecalı (6+5) ölçü ilə tərcümə edilmiş, orijinaldakı misralarn ümumi sayı (3182) saxlanılmışdır. Mümkün olduqca, tərcüməçi alliterativlik prinsipinə əməl etməyə çalışmışdır.
Qeyr etmək lazımdır ki, qədim ingilis eposunun bütünlüklə alliterativ şeirlə qoşulduğu və yazıya alındığı barədə indi hətta mütəxəssislər tərəfindən də təsdiqlənən iddia yalnız qismən doğrudur. Alliterativlik eposun ayrı-ayrı fraqmentlərində aydın görünsə də, bu element bütün poema üçün səciyyəvi deyil.
Poemanın finalından:
Xaraba saxlancdan çıxan nə varsa 3163
Toplayıb quryanda dəfn elədiər.
Qumlu torpaq aldı qəhrəmanların
İrsini, qızıllar yəqin indi də
Çapdı ətrafında təzə təpənin,
Beləcə krala yas tutub onlar,
Onun həyatından danışırdılar,
Sayaraq möhtəşəm əməllərini, 3173
Tükənməz ehtiram ifadəsiylə.
Bu, qədim adətdir, əgər bir insan
Yola sala gərək sayğılı sözlə
Onu son mənzilə. Geat xalqı da 3178
Ötürdü rəhbəri belə şərəfli.
Dedilər layiqdi ən böyük ada,
Bütün krallardan ən əliaçıq,
Xalqına ən yaxşı qayğı göstərən. 3182
Nəşrin redaktoru və ön sözün müəllifi filologiya elmləri doktoru professor Həbib Zərbəliyevdir.2
Azərbaycan SSR Ali Məhkəməsi
Azərbaycan SSR Ali Məhkəməsi — Azərbaycan SSR-nin ən yüksək məhkəmə orqanı. Qanunvericilik təşəbbüsü hüququna malik idi.
Tarixi
Azərbaycan SSR Ali Məhkəməsi 23 fevral 1923-cü ildə Azərbaycan SSR Mərkəzi İcraiyyə Komitəsinin qərarı ilə yaradılmışdır. Azərbaycan SSR Ali Məclisi sədri, onun müavinləri, Ali Məhkəmə üzvləri və xalq iclasçıları Azərbaycan SSR Ali Soveti tərəfindən 5 il müddətinə seçilirdi. Azərbaycan SSR Ali Soveti, sessiyalar arasındakı dövrdə isə Azərbaycan SSR Ali Soveti Rəyasət Heyəti qarşısında hesabat verir. Mülki və cinayət işləri üzrə olmaqla iki məhkəmə kolleksiyası, Azərbaycan SSR Ali Məhkəməsinin Rəyasət Heyəti və Azərbaycan SSR Ali Məhkəməsinin Plenumu tərkibində fəaliyyət göstərir. Azərbaycan SSR Ali Məhkəməsi Azərbaycan SSR, Naxçıvan MSSR və DQMV-nin bütün məhkəmə orqanlarının fəaliyyətinə nəzarət edir, ədalət mühakiməsini həyata keçirməkdə onlara istiqamət verir, məhkəmə təcrübəsini ümumiləşdirirdi.